ການໂຕ້ວາທີ ຜູ້ສະໝັກ ປະທານາທິບໍດີ ພັກເດໂມແຄຣັດ ເພັ່ງເລັງໃສ່ ນະໂຍບາຍ ຕ່າງປະເທດ
ທ່ານ​ນາງ Clinton ​ໄດ້ສະໜັບສະໜູນ ​ໃຫ້​ແນວ​ໂຮມ​ ສ້າງຕັ້ງເຂດ​ຫ້າມ​ບິນ ໃນ​ຊີ​ເຣຍ ອັນເປັນ​ວິທີການ ​ຊ່ວຍ​ກົດ​ດັນໃຫ້ຣັດ​ເຊຍ ທຳການພົວພັນ ກັບ​ຝ່າຍ​ອື່ນໆ.
ບັນດາຜູ້ສະໝັກ ເປັນປະທານາທິບໍດີຂອງພັກເດໂມແຄຣັດ ໄດ້ ເພັ່ງເລັງຢ່າງໜັກ ຕໍ່ບົດບາດໃນດ້ານທະຫານ ຂອງສະຫະລັດ ແລະ ຣັດເຊຍ ຢູ່ໃນຊີເຣຍ ຂະນະທີ່ພວກເຂົາເຈົ້າ ໄດ້ຖົກຖຽງກັນ ກ່ຽວກັບ ນະໂຍບາຍການຕ່າງປະເທດ ໃນລະຫວ່າງ ການໂຕ້ ວາທີຄັ້ງທຳອິດ ຂອງພວກເຂົາເຈົ້າ ເມື່ອຄ່ຳຄືນວັນອັງຄານວານນີ້ ໃນຂະນະທີ່ ຜູ້ທີ່ມີຄວາມຫວັງ ເປັນປະທານາທິບໍດີ ທ່ານນຶ່ງ ໄດ້ ລະບຸຊື່ຈີນວ່າ ເປັນໄພ ຕໍ່ສະຫະລັດ ອະດີດລັດຖະມົນຕີຕ່າງປະເທດ ທ່ານນາງ Hillary Clinton ໄດ້ ສະໜັບສະໜູນ ໃຫ້ແນວໂຮມສ້າງຕັ້ງເຂດຫ້າມບິນ ຂຶ້ນໃນຊີເຣຍ ອັນເປັນວິທີການຊ່ວຍ ກົດດັນໃຫ້ຣັດເຊຍ ທີ່ເປັນພັນທະມິດຂອງຊີເຣຍ ທຳການພົວພັນກັບຝ່າຍອື່ນໆ ໃນຂົງເຂດ ແລະຫາທາງແກ້ໄຂບັນຫາຂັດແຍ້ງ ໂດຍທາງການເມືອງ ທ່ານນາງ ກ່າວອີກວ່າ ສະຫະລັດ ຕ້ອງຢືນຂຶ້ນ ຕໍ່ຕ້ານໃນອັນທີ່ທ່ານນາງເອີ້ນວ່າ  ໂດຍປະທານາທິບໍດີ ຣັດເຊຍ ທ່ານ Vladimir Putin ທ່ານນາງ Clinton ເວົ້າວ່າ ສະມາຊິກສະພາສູງ ຈາກລັດ Vermont ທ່ານ Bernie Sanders ກ່າວວ່າ ທ່ານຄິດວ່າ ທ່ານ Putin ຈະຜິດຫວັງຕໍ່ການກະທຳຂອງຣັດເຊຍເມື່ອບໍ່ດົນມານີ້ ແລະ ມັນກໍເປັນເຊັ່ນ ນັ້ນແລ້ວ ໃນເລື້ອງຂອງ ແຫຼມຄຣາຍເມຍ ແລະ ຢູເຄຣນ ທ່ານ Sanders ເວົ້າວ່າ ທ່ານ Sanders ຍັງໄດ້ເອີ້ນ ໂອກາດໃນການສ້າງຕັ້ງເຂດຫ້າມບິນໃນຊີເຣຍວ່າ ເປັນ ຊຶ່ງອາດນຳໄປສູ່ບັນຫາຕ່າງໆອີກ ແລະ ກ່າວວ່າ ສະຫະລັດ ບໍ່ຄວນພິຈາລະນາ ສົ່ງກຳລັງພາກພື້ນດິນໄປທີ່ນັ້ນ ອັນເປັນສິ່ງທີ່ທ່ານນາງ Clinton ແລະ ປະທານາທິບໍດີ ບາຣັກ ໂອບາມາ ກໍຄັດຄ້ານເຊັ່ນດຽວກັນ